# BØLER SKOLEKOR

Postboks 28 0620 OSLO

www.bolerskolekor.no

# *Til medlemmene og foresatte til medlemmer under 18 år.*

## INNKOMNE SAKER TIL ÅRSMØTE

tirsdag 28. januar 2014 kl 18.00 - Bøler skole, kantina.

Viser til tidligere utsendte innkalling med dagsorden.

Styret har mottatt to saker til behandling under **punkt 6**.

**Forslag 1:**

Styret i Vocalis ønsker en endring i vedtektene om tiden deres representant skal sitte i styret. De ønsker å redusere tiden fra nåværende 2 år til 1 år. Begrunnelsen er at mange av deres medlemmer er studenter og det derfor vil være lettere å påta seg et verv med bindingstid på 1 år ad gangen. Det er også tidvis stor utskiftning av medlemmer i koret.

Paragraf 6 har nå følgende ordlyd:

Representanter til styret bør velges blant de foresatte fra hovedkor, aspirantkor og blant medlemmene i Oslo Vocalis. Valget gjelder for 2 år ad gangen, med halve styret på valg hvert år.

Forslag til ny ordlyd - *endring i kursiv*:

Representanter til styret bør velges blant de foresatte fra hovedkor, aspirantkor og blant medlemmene i Oslo Vocalis. Valget gjelder for 2 år ad gangen, *unntak for representant(er) fra Oslo Vocalis som velges for 1 år ad gangen*, med halve styret på valg hvert år.

**Forslag 2:**

Kjetil Bull har sendt inn en sak hvor han påpeker at det ikke er samsvar mellom paragraf 1 som omhandler formålet med koret, som sier at «Bøler skolekor….har som formål å fremme elevenes sanginteresse …» dvs kjønnsnøytralt. Når det i paragraf 4 som omhandler kordrakten bare spesifiserer korskjørt og korkjole.

*Dette betyr at selv om det ikke står spesifisert i paragraf 1, er det ikke mulig for gutter å bli medlemmer.*

Styret har diskutert saken og har kommet til at siden koret i praksis er et pikekor forslår vi en korrigering i vedtektene for å klargjøre dette. Koret har tidligere hatt gutter som medlemmer og dirigenten vår kan redegjøre for erfaringer med dette. For eksempel krever gutter en annen sangopplæring som er utenfor hennes kompetanse område. Erfaring har også vist at ingen gutter noen gang gått over fra aspirantkoret til skolekoret.

Paragraf 1 har nå følgende ordlyd:

Bøler Skolekor ble stiftet 1. september 1973, og har som formål å fremme elevenes sanginteresse, sangglede, samt utvikle deres musikalske kunnskapsnivå.

Forslag til ny ordlyd - *endring i kursiv*:

Bøler Skolekor ble stiftet 1. september 1973, og har som formål å fremme *jenters* sanginteresse, sangglede, samt utvikle deres musikalske kunnskapsnivå.

Vi minner om tidligere utsendt møteinnkalling med dagsorden og forslag til vedtektsendring (paragraf 5) – se nedenfor.

Årsmøtet er korets høyeste organ, og det er på årsmøtet man har mulighet til å påvirke korets drift og retning.

* Regnskapet for 2013 og budsjett for 2014 blir delt ut på årsmøtet, men de som ønsker å få tilsendt dette på forhånd kan ta kontakt med undertegnede leder@bolerskolekor.no
* Vi er nå nesten i mål med å fylle alle verv til årsmøtet.

Vel møtt!

Bøler 26. januar 2014

For styret i Bøler skolekor

Inger Aandahl Raastad, leder /s/

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Tidligere utsendt innkalling:

## Dagsorden

1. Godkjenning av innkalling, valg av referent.
2. Årsberetning for koret for driftsåret 2013.
3. Regnskap for driftsåret 2013 med revisors beretning, budsjettforslag for år 2014.
4. Forslag til vedtektsendring i vedtektenes paragraf 5 (vedlagt).
5. Valg til styre og komiteer jfr valgkomiteens innstilling.
6. Behandling av innkomne forslag til årsmøtet jfr vedtektene.
7. Nye nettsider

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Vedlegg

Forslag til endringer i vedtektene til årsmøtet i Bøler skolekor, 28.01.2014.

Forslag til endring i *kursiv*

Paragraf 5 har nå følgende ordlyd:

Årsmøtet er korets høyeste myndighet. Årsmøtet holdes hvert år innen utgangen av januar.

Forslag til endring,

Årsmøtet er korets høyeste myndighet. *Årsmøtet holdes hvert år innen utgangen av februar*.